અહીં બિનહાનિકારક પક્ષીઓ અને પ્રાણીઓના પિંજરા એવી રીતે બનાવવામાં આવ્યા છે કે તેમાં આપણે અંદર જવાનું અને તેમને એકદમ નજીકથી જોવાના. ઘણા બધા પક્ષીઓ, વાનરો, બકરીઓ વગેરે નજીકથી જોયા. આર્નાના જીવનમાં આ પહેલો અનુભવ હતો. બકરી પર હાથ ફેરવી તેણે નીચે પડેલી બકરીની ઢગલાબંધ લીંડી જોઈને પોતાનું લોજીક વાપરીને કહ્યું કે 'આ તો બ્લેકબેરી છે.' અને તેને સાંભળીને આજુબાજુ બધા ખડખડાટ હસી પડ્યાં! પતંગિયાના વિશાળકાય પિંજરામાં મને ખૂબ જ મજા આવી. (નીચે તેનો વીડિયો છે.)